**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
	1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu;
	2. turėti ne mažesnę kaip 2 metų darbo patirtį jaunimo politikos srityje, iš jų ne mažesnę kaip 1 metų projektų ar programų administravimo srities patirtį;
	3. mokėti savarankiškai planuoti ir organizuoti savo veiklą;
	4. gebėti sklandžiai dėstyti mintis raštu ir žodžiu, mokėti rengti pristatymo medžiagą ir ją pristatyti, mokėti valdyti, kaupti, sisteminti, apibendrinti informaciją ir rengti išvadas;
	5. išmanyti teisės aktų ir kitų dokumentų rengimo taisykles.

**ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis darbuotojas vykdo šias funkcijas:

6.1. Koordinuoja ir prižiūri Agentūros vykdomų projektų ir programų įgyvendinimą;

6.2. Rengia Jaunimo praktinių įgūdžių ugdymo (toliau – PIU) paslaugų teikimui reikalingų dokumentų (instrukcijų, nuostatų, metodikų, taisyklių ir kt.) projektus, juos įvertina ir pateikia savo pastabas ir pasiūlymus;

6.3. Kaupia, sistemina ir teikia reikalingus duomenis, informaciją, dokumentus PIU paslaugų vykdytojams, klientams ir kontroliuojančioms institucijoms;

6.4. Teikia metodinę pagalbą asmenims ir organizacijoms, vykdantiems jaunimo praktinių įgūdžių ugdymą;

6.5. Rengia pažangos priemonės projektui „JUNGTYS“ reikalingus dokumentų projektus, derina juos su atsakingomis institucijomis;

6.6. Įgyvendina PIU paslaugas teikiančių organizacijų akreditavimo procesą;

6.7. Tikrina dalyvių atitiktį NEET sąvokai, kaupia ir teikia statistinius duomenis;

6.8. Bendradarbiauja ir keičiasi informacija su Socialinės apsaugos ir darbo ministerijos padaliniais, Socialinių paslaugų priežiūros departamentu prie Socialinės apsaugos ir darbo ministerijos, savivaldybių jaunimo reikalų koordinatoriais, kitais partneriais;

6.9. Atlieka kitus vienkartinio pobūdžio Skyriaus vedėjo, pavedimus, susijusius su pareigybės funkcijų įgyvendinimu.